
E L Ő T E R J E S Z T É S

Lakitelek Nagyközség Önkormányzata és intézményei Közbeszerzési terve módosítása a 2011. költségvetési évre

Tisztelt Képviselő-testület!

A Közbeszerzésekről szóló 2003. évi CXXIX. törvény rendelkezései értelmében a helyi önkormányzatoknak, és ajánlatkérőknek minősülő költségvetési szerveiknek közbeszerzési tervet kell összeállítaniuk. A terv célja, hogy a potenciális ajánlattevők már az év elején ismerhessék a szándékokat, terveket, és felkészülhessenek a várható közbeszerzésekre. Ennek megfelelően a közbeszerzési terv nyilvános. 

A hivatkozott jogszabály értelmében a közbeszerzési tervben való szerepeltetés nem jár semmilyen kötelezettséggel az Önkormányzat, illetve intézményei számára, vagyis amennyiben egy vagy több közbeszerzési eljárás a tervezettek közül mégsem kerül kiírásra, annak nincs semmilyen negatív jogkövetkezménye. Természetesen az is megengedett, hogy olyan közbeszerzési eljárás kerüljön lefolytatásra, ami nem szerepel a tervben. Ebben az esetben viszont módosítani kell a közbeszerzési tervet, amit indokolni is szükséges. 

Most ezen költségvetési terv módosítására van szükség. A módosítás oka, hogy az év folyamán az „Árvízvédelmi töltés kiépítése Lakiteleken” című pályázathoz lefolytatásra került egy konzultációs eljárás és 2 általános, egyszerű eljárás.  

Kérem a Tisztelt Képviselő-testületet, hogy előterjesztésemet megvitatni, majd elfogadni szíveskedjen.

Lakitelek, 2011. december 12.
Felföldi Zoltán
polgármester

HATÁROZAT-TERVEZET
……………/2011. ( ) számú önkormányzati határozat

Lakitelek Nagyközség Önkormányzata és intézményei Közbeszerzési terve módosítása a 2011. költségvetési évre

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza.

1. A Képviselő-testület Lakitelek Nagyközség Önkormányzata és költségvetési szervei Közbeszerzési tervét a 2011. költségvetési évre elfogadja.

2. A Képviselő-testület megbízza a Felföldi Zoltán Polgármestert, hogy a Közbeszerzési terv nyilvánosságát a vonatkozó jogszabályi előírásoknak megfelelően biztosítsa.

Felelős: Felföldi Zoltán polgármester

Határidő: 2011. december 31.

